काबुल। अमेरिका के रक्षामंत्री जेम्स मैटिस शुक्रवार को अचानक अफगानिस्तान पहुंचे, जहां उन्होंने राष्ट्रपति अशरफ गनी से मुलाकात की। मैटिस का यह दौरा ऐसे समय में हुआ है, जब वाशिंगटन 17 साल के युद्ध के बाद यहां विकास की कोशिशों में लगा हुआ है। मैटिस का दौरा अप्रत्याशित है और अफगान राजधानी में उनकी गतिविधियों या उनके प्रवास की अवधि के बारे में कोई जानकारी नहीं है। अफगान के राष्ट्रपति के प्रवक्ता हारुन चखनसूरी ने बताया कि अमेरिकी रक्षामंत्री मैटिस और जॉइंट चीफ ऑफ स्टाफ के अध्यक्ष, जनरल जोसफ डनफोर्ड काबुल पहुंचे हैं। दोनों राष्ट्रपति अशरफ गनी से मुलाकात करेंगे। अधिक जानकारी जल्द साझा की जाएगी।